Igatahes eilne õhtu lõppes täiesti etteplaneerimatult. Sain kokku kõigepealt oma Lõuna-Eesti sõbranjega, kes oli ühest foorumist ka ühe mehe ära moosinud (esimene treff noh), meelitasin nad järgmisse restorani ning seal saime muuseas kokku mu heade sõpradega, kes olid juba mitmendat päeva linna peal pühi tähistamas. Sõbranje oma kavaleriga suutis see  seltskond igatahes 10 minutiga piisavalt ära shokeerida ning nad põgenesid eeldatavasti armupessa esimest kirge jahutama. Mina aga jätkasin selle lõbusa meesteseltskonna nautimist, sest nende vaimukust, peent satiiri ning eneseirooniat on lausa lust pealt vaadata, kordi parem kui Baskini teater:) Laud oli lookas jäist valget viina, punast kalamarja ning lihaliudu, ettekandja ei jõudnud nii kiiresti lisa tuua, kui seltskond nõudis. Põselihased naerust siiamaani kanged.